Ko se je Petra po norem poletju v Angliji vrnila domov, jo je po začetnih pretresih čakalo relativno običajno življenje mlade ženske. Celo zaljubila se je v prijetnega in čednega slikarja. Vendar tisto usodno poletje, ki ga je preživela s hudičevo privlačnim mladim grofom, jo je za zmeraj zaznamovalo in nekega dne, ko se je prikazala priložnost, se je vrnila v Cornwall.

Je zaradi strasti in spominov vredno zapustiti varni pristan v objemu ljubljenega? Je bolje izgoreti v veličastnem plamenu ali se za vedno greti ob nežni žerjavici? In kaj v resnici sploh je ljubezen? Petra bo odgovore morala poiskati, da bo našla sebe.